**Centrum pre deti a rodiny Ilava – Klobušice, M. Nešpora 104/16, 019 01 Ilava - Klobušice**

**Program centra pre deti a rodiny**

**Ilava - Klobušice**

**Ilava - Klobušice, 04.04.2022**  **Mgr. Anna Pagáčová**

 **riaditeľka centra**

**Obsah:**

1.Kontaktná adresa a telefónne číslo, kontaktné údaje.............................................................. 3

2.Adresa miesta vykonávania opatrení.......................................................................................3

3.Účel, druh a forma vykonávaných opatrení v centre...............................................................3

4.Cieľová skupina centra............................................................................................................3

5.Dôvody vylučujúce vykonávanie opatrení v centre.................................................................4

6.Kapacita centra.........................................................................................................................4

7.Priestory centra.........................................................................................................................5

8.Štruktúra zamestnancov a pracovných miest............................................................................7

9.Oboznámenie detí, rodičov a iných fyzických osôb s programom centra................................8

10.Odborné metódy práce s dieťaťom, jeho rodinou a inými plnoletými fyzickými osobami, pre ktoré sa vykonávajú opatrenia v centre.......................................................................................9

11.Plánovanie a vyhodnocovanie výchovnej činnosti v samostatne usporiadaných skupinách..................................................................................................................................10

12.Rozsah vykonávaných opatrení...........................................................................................11

13.Tvorba a vyhodnocovanie čiastkových plánov individuálneho plánu rozvoja osobnosti dieťaťa, tvorba a vyhodnocovanie individuálneho plánu odbornej práce s dieťaťom a jeho rodinou a plánu odbornej práce s plnoletou fyzickou osobou...................................................11

14.Podmienky pre záujmovú činnosť, športovú činnosť, kultúrnu činnosť, rekreačnú činnosť a prejavovania náboženského vyznania a viery.........................................................................12

15.Zabezpečenie zdravotnej starostlivosti deťom a plnoletým fyzickým osobám, pre ktoré sa vykonávajú pobytové opatrenia v centre...................................................................................12

16.Zabezpečenie školskej dochádzky a prípravy na povolanie.................................................12

17.Práva dieťaťa a plnoletej fyzickej osoby, pre ktoré sa vykonávajú opatrenia v centre........12

18.Povinnosti dieťaťa alebo plnoletej fyzickej osoby, pre ktoré sa vykonávajú opatrenia v centre......................................................................................................................................14

19.Použitie výchovných prostriedkov.......................................................................................15

20.Spôsob poskytovania vreckového........................................................................................17

21.Postup v rizikových..............................................................................................................17

22. Príprava na vykonávanie profesionálnej náhradnej starostlivosti............ ...................20

1. **Kontaktná adresa a telefónne číslo, kontaktné údaje centra:**

Centrum pre deti a rodiny Ilava - Klobušice,

M. Nešpora 104/16,

019 01 Ilava

Tel. číslo: 042/44 65 182

1. **Adresa miesta vykonávania opatrení**

Centrum pre deti a rodiny Ilava - Klobušice, M. Nešpora 104/16, 019 01 Ilava

Samostatne utvorená skupina na adrese Tunežice, Hviezdoslavova 16/1, 018 63 Ladce

PNR v domácom prostredí

1. **Účel, druh a forma vykonávaných opatrení v centre:**

Účelom centra je vykonávanie pobytových opatrení súdu a ambulantných a terénnych opatrení.

Centrum pre deti a rodiny vykonáva opatrenia:

1. pobytovou formou na základe:

a) rozhodnutia súdu

b) odporúčania orgánu SPODaSK a následne dohody s rodičom alebo osobou, ktorá sa osobne stará o dieťa

2. ambulantnou a terénnou formou

Centrum pre deti a rodiny vykonáva nasledovné ambulantné a terénne opatrenia:

Odborné metódy práce na podporu riešenia výchovných, sociálnych a iných problémov v rodine a v medziľudských vzťahoch, §11 ods. 3 písm. b) bod 3 (maximálne 30 hod.)

Poradensko-psychologickú pomoc rodinám so špecifickým problémom a

pri krízových situáciách, §11 ods. 3 písm. d) (maximálne 15 hod.)

Poskytovanie sociálneho poradenstva mladému dospelému po ukončení náhradnej starostlivosti, § 73 ods. 6 písm. e) (maximálne 60 hod.)

Výchovné opatrenia –sociálne poradenstvo alebo iné odborné poradenstvo, (§37 ods. 2 písm. d) Zákon č. 36/2005 Z.z. (maximálne 40 hod.)

Podpora obnovy alebo rozvoja rodičovských zručností § 11 ods. 3 písm. b) bod 4 (maximálne 75 hod.)

1. **Cieľová skupina centra:**
2. dieťa na základe
3. dohody s rodičom alebo osobou, ktorá sa osobne stará o dieťa,
4. požiadania dieťaťa,
5. rozhodnutia súdu o nariadení ústavnej starostlivosti, o nariadení neodkladného opatrenia a o uložení výchovného opatrenia,
6. plnoletá fyzická osoba
7. ktorou je mladý dospelý, po ukončení NS nadobudnutím plnoletosti dieťaťa,
8. dieťa a jeho rodina - ambulantná a terénna forma práce na základe dohody, aj pre dieťa umiestnené v inom centre, alebo pre rodiča tohto dieťaťa alebo pre osobu, ktorá sa osobne stará o toto dieťa

Prioritnou cieľovou skupinou budú deti a rodiny ÚPSVaR Trenčín, DP Ilava. A to deti, u ktorých sa vyskytujú výchovné problémy v rodine a v školskom prostredí (napr. záškoláctvo, trestná činnosť, narušený vzťah s rodičom, nerešpektovanie rodiča,...).

1. **Dôvody vylučujúce vykonávanie opatrení v centre**

**Pobytová forma na základe dohody s rodičom alebo osobou, ktorá sa osobne stará o dieťa.**

- deti na dobrovoľný pobyt prijímame až po vykonaní vstupnej odbornej diagnostiky (ktorá bude vykonaná počas ambulantnej práce), na základe ktorej pracovníci centra určení pre pobytovú formu vypracujú výchovný program,

- nepracujeme s deťmi s poruchami správania v dôsledku závislosti,

- ŤZP z dôvodu priestorového zabezpečenia,

- pri nevystavení potvrdenia o bezinfekčnosti dieťaťa lekárom, resp. pri potvrdení infekčnosti dieťaťa alebo prirodzeného prostredia,

- nepracujeme s deťmi s poruchami správania v dôsledku psychiatrických diagnóz (okrem F90-F98 Poruchy správania a emočné poruchy vznikajúce zväčša v detstve a počas dospievania),

- nepracujeme s deťmi s CAN syndrómom,

- pri naplnenosti skupín (kapacity zariadenia) s ustanoveným počtom detí, centrum neumožní dobrovoľný pobyt dieťaťa,

- nespolupráca rodiča,

- centrum môže so súhlasom orgánu sociálnoprávnej ochrany detí a sociálnej kurately skončiť vykonávanie opatrení pobytovou formou na základe dohody pre dieťa, ak sa dieťa bez uvedenia dôvodu nevrátilo v určenom čase z pobytu u rodiča alebo u osoby, ktorá sa osobne stará o dieťa.

**Ambulantná a terénna forma**

Kontraindikácie :

- závažné psychiatrické diagnózy rodiča/rodičov (alebo osoby, ktorá sa osobne stará o dieťa) alebo dieťaťa vyžadujúce v danom čase intenzívnu zdravotnú starostlivosť alebo dlhodobú ústavnú liečbu v zdravotníckom zariadení

- správanie rodiča/rodičov (alebo osoby, ktorá sa osobne stará o dieťa) alebo dieťaťa priamo ohrozujúce život alebo zdravie zamestnancov centra

- pri dôvodnom podozrení, alebo preukázanom zneužívaní, či týraní maloletého dieťaťa alebo partnera/expartnera

- rodič nemá záujem spolupracovať

- pri terénnej forme prijímame klientov do 15 km

1. **Kapacita centra**

Celkový počet miest v centre: 58

Kmeňová budova: 3 samostatné skupiny (30 detí z toho 3 miesta na dobrovoľný pobyt)

Satelit - rodinný dom: 1 samostatná skupina (10 detí)

5 PNR: 10 detí

1 skupina pre mladých dospelých: 8

- z toho na garzonkách v areáli CDR: 6

 - na garzonke mimo areál: 2

1. **Priestory centra**

**Popis objektu: Kmeňová budova – administratíva**

Prízemie:

* vstupná hala
* kancelária riaditeľky – umývadlo 1ks
* kancelária ekonomického úseku
* posilňovňa
* sklad – 3 ks
* schodisko
* WC – 2ks
* sprcha – 1 ks
* umývadlo – 2ks
* tvorivá dielnička
* spoločenská miestnosť
* terasa

I. poschodie:

* kancelária sociálneho pracovníka
* kancelária vedúceho úseku starostlivosti o deti
* kancelária špeciálneho pedagóga
* kancelária psychológa
* terapeutická miestnosť
* kuchyňa
* kúpeľňa – vaňa, umývadlo
* kúpeľňa – sprcha, umývadlo, WC
* kúpeľňa – sprcha, umývadlo
* balkón /terasa/ - 2 ks

II. poschodie: **/ambulantná forma práce/**

* kancelária sociálneho pracovníka
* kancelária psychologičky 2 ks
* izba
* kuchyňa
* kúpeľňa: sprcha, umývadlo – 2 ks, WC – 2 ks

**Kmeňová budova – ubytovacia časť** /3 samostatne usporiadané skupiny, 30 detí/

Prízemie: 3. Samostatne usporiadaná skupina 10 detí

* kancelária vychovávateľov
* izba detí – 6 ks po dve samostatné lôžka
* spoločenská miestnosť
* sklad
* kuchyňa
* kúpeľňa chlapci – sprcha, WC, umývadlo - 3 ks
* kúpeľňa dievčatá – sprcha, WC, umývadlo – 2 ks
* práčovňa

I. poschodie: 2. Samostatne usporiadaná skupina 10 detí

* kancelária vychovávateľov
* izba detí – 6 ks po dve samostatné lôžka
* spoločenská miestnosť
* sklad
* kuchyňa
* kúpeľňa chlapci – sprcha, WC, umývadlo 3 ks
* kúpeľňa dievčatá – sprcha, WC, umývadlo – 3 ks

II. poschodie: 1. Samostatne usporiadaná skupina 10 detí

* kancelária vychovávateľov
* izba detí – 6 ks po dve samostatné lôžka
* spoločenská miestnosť
* sklad
* kuchyňa
* kúpeľňa chlapci – sprcha, WC, umývadlo - 3 ks
* kúpeľňa dievčatá – sprcha, WC, umývadlo – 3 ks

**Popis objektu: RD Satelit Ladce,** 1 samostatná skupina 10 detí

Suterén/pivnica

* kotolňa
* garáž
* práčovňa - umývadlo
* sklad 2 ks

1.podlažie

* chodba
* sklad potravín
* kuchyňa

- obývacia miestnosť s jedálňou

* balkón
* kúpeľňa – WC, sprcha, umývadlo
* izba detí – dvojlôžková

2.podlažie

- izba detí 3 ks - trojlôžkové

- balkón

- terasa zastrešená

- kúpeľňa – WC, sprcha, umývadlo 2 ks

Každé dieťa má v rámci skupiny vytvorené podmienky pre zachovanie súkromia, každé dieťa má svoju izbu, vlastnú posteľ, stolík, skriňu.

Zamestnanec centra môže vstúpiť na izbu neohlásene v prípade rizikovej a krízovej situácie

(ohrozenie zdravia a života dieťaťa, zamestnanca, ochrana majetku).

Počas vykonávania bežnej osobnej hygieny má dieťa zabezpečené súkromie, a to tak, že sa sprchuje samostatne, následne má zachovanú intimitu pri prezliekaní.

V odôvodnených situáciách (nízky vek dieťaťa, neschopnosť vykonať samostatne hygienu....), je prítomný zamestnanec pri vykonávaní hygieny dieťaťa.

Pri príchode dieťaťa z terénu (nové dieťa, pobyt doma, návrat z úteku...) je dieťaťu vykonaný filter, vo vyhradenom priestore centra, ktorý obnáša kontrolu čistoty vlasov a ošatenia.

V prípade zistenia nedostatkov(vši, ploštice, špinavé oblečenie,...) je dieťa povinné bezodkladne vykonať osobnú hygienu, znečistené ošatenie odovzdať prítomnému zamestnancovi. Filter prebieha za prítomnosti zamestnanca centra a je zachovaná dôstojnosť dieťaťa.

**Popis objektu: „Stavba na vlastné nohy“ /garzónky/**

Samostatná prízemná budova sa nachádza v priestoroch areálu centra. Tvorí ju šesť jednoizbových buniek s príslušenstvom a terasou, kde sa zabezpečuje starostlivosť v skupine MD - pre 6 mladých dospelých.

* izby s kuchynským kútom /rozloha 20 m2/ - váľanda, skriňa, kreslo, stôl, stoličky, chladnička, šporák elektrický, mikrovlnka, kuchynská linka
* predsieň /rozloha 8 m2/ – botník, vešiaková stena
* kúpeľňa – WC, sprcha, umývadlo
* terasa
* nakoľko je garzónka obývaná vždy len jedným mladým dospelým, má zachované MD súkromie
* vstup zamestnanca na garzónku a kontakt s mladým dospelým prebieha po predchádzajúcej dohode, stanovení času a miesta

**Popis objektu: Garzónka v Dubnici nad Váhom**

Jednoizbová garzónka, ktorá sa nachádza v obytnom paneláku na 3. poschodí č. 20. V priestoroch garzónky sa zabezpečuje starostlivosť v skupine MD - pre 2 mladých dospelých.

* predsieň /rozloha 6m2/ - botník, vešiaková stena
* izba s kuchynským kútom /rozloha 22 m2/ - váľanda – 2 ks, skriňová zostava, stôl, stoličky, kuchynská linka, elektrický šporák
* WC
* sprcha, umývadlo
* nakoľko je garzónka obývaná dvoma MD, učia sa vzájomnej tolerancii k súkromiu inej osoby
* vstup zamestnanca na garzónku a kontakt s mladým dospelým prebieha po predchádzajúcej dohode, stanovení času a miesta
1. **Štruktúra zamestnancov a pracovných miest**

**Úsek starostlivosti o deti**

**Vedúci úseku – sociálny pracovník** (s vysokoškolským vzdelaním 2.st., v príslušnom odbore)

**Sociálni pracovníci**: 1 sociálny pracovník (1 s úplným stredným vzdelaním)

**Odborný tím**: 1 špeciálny pedagóg  (s vysokoškolským vzdelaním 2.st. v príslušnom odbore)

                        2 psychológovia  (2 s vysokoškolským vzdelaním 2.st. v príslušnom odbore)

Starostlivosť o deti sa zabezpečuje v 4 samostatných skupinách:

**12 vychovávateľov**

(1 s úplným stredným vzdelaním, 2 s vysokoškolským vzdelaním 1.st. a 9 s vysokoškolským vzdelaním 2.st.)

 **8 pomocných vychovávateľov**

(3 s úplným stredným vzdelaním, 5 so stredným vzdelaním)

**4 pomocní vychovávatelia s ekonomickou agendou**

(4 s úplným stredným vzdelaním)

**T.j. zloženie SUS**:

**1. SUS**

3 vychovávatelia, 2 pomocní vychovávatelia, jeden pomocný vychovávateľ s ekonomickou agendou

**2. SUS**

3 vychovávatelia, 2 pomocní vychovávatelia, jeden pomocný vychovávateľ s ekonomickou agendou

**3. SUS**

3 vychovávatelia, 2 pomocní vychovávatelia, jeden pomocný vychovávateľ s ekonomickou agendou

**Satelit Ladce SUS**

3 vychovávatelia, 2 pomocní vychovávatelia, jeden pomocný vychovávateľ s ekonomickou agendou

**PNR**: 5 zamestnanci (3 s úplným stredným vzdelaním, 2 s vysokoškolským vzdelaním

**SS pre mladých dospelých** – koordinuje sociálna pracovníčka

**Ambulantná a terénna forma práce:**

1 psychológ  (1 s vysokoškolským vzdelaním 2.st. v príslušnom odbore)

1 sociálny pracovník (1 s vysokoškolským vzdelaním 1.st. alebo 2.st. v príslušnom odbore)

Spolupráca s CPPPaP Dubnica nad Váhom, CPPPaP Púchov (psychologická a špeciálno-pedagogická diagnostika pre potreby ZŠ), SCŠPP Nová Dubnica (psychologická a špeciálno-pedagogická diagnostika pre potreby ŠZŠ), psychoterapeut a klinický psychológ Trenčín, logopéd Dubnica nad Váhom, Hloža.

1. **Oboznámenie detí, rodičov a iných fyzických osôb s programom centra**

**Pobytová forma na základe rozhodnutia súdu:**

Dieťa a rodič sú s Programom centra pre deti a rodiny oboznámení okamžite po príchode do zariadenia na vstupnom pohovore s riaditeľkou centra, sociálnou pracovníčkou, OT centra.

**Pobytová forma na základe dohody:**

Dieťa a rodič sú o programe CDR oboznámení sociálnym pracovníkom alebo psychológom centra pri prvom osobnom stretnutí, najneskôr do 14 dní od prijatia dieťaťa do CDR.

**Ambulantná forma:**

Dieťa a rodič sú s programom CDR oboznámení na prvom stretnutí sociálnym pracovníkom alebo psychológom centra.

1. **Odborné metódy práce s dieťaťom, jeho rodinou a inými plnoletými fyzickými osobami, pre ktoré sa vykonávajú opatrenia v centre:**

1. Práca s dieťaťom

* Individuálna práca s dieťaťom.
* Práca so skupinou s účasťou vychovávateľov a členov odborného tímu.
* Práca so skupinou s jedným členom odborného tímu.
* Práca so skupinou s externým odborníkom.
* Individuálna práca s mladými dospelými.

2. Práca s rodinou

* Práca s biologickou rodinou.
* Práca s náhradnou rodinou (pestúnska starostlivosť, profesionálna rodina, osvojenie).
* Práca s dieťaťom a rodinou.
* Práca s blízkymi príbuznými.

3. Spolupráca s vychovávateľmi

* Vzájomná výmena pracovných skúseností, poznatkov, výsledkov práce s deťmi na konzultáciách.
* Účasť na odborných seminároch a metodických združeniach.
* Poskytovanie metodických materiálov.

4. Spolupráca s inými odborníkmi a inštitúciami

* So školskými zariadeniami (MŠ, ZŠ, ŠZŠ, SOU, OU, SŠ,...).
* So zdravotníckymi zariadeniami (pediater, pedopsychiater, neurológ, nemocnice...).
* Úradom práce sociálnych vecí a rodiny, súdmi, obcou.
* Spolupráca s inými poradenskými zariadeniami ( CPPPaP, PPP, ŠPP,...).

5. Systematické zvyšovanie odbornosti

* Účasť na odborných seminároch, školeniach, štúdium odbornej literatúry.

Metódy sociálnej práce:

Získavať údaje a informácie z osobnej anamnézy, rodinnej anamnézy, užšieho prostredia – centra, samostatná skupina, trieda, priatelia, širšieho sociálneho prostredia - škola, partia..., iné sociálne faktory (vyplynú počas práce), diagnostika, pozorovanie - motorické prejavy, komunikácia, emocionalita, sociostabilita, analýza materiálov, činnostná diagnostika - využívať reálne alebo modelové situácie, pri práci s dieťaťom a rodinou, diagnostika pomocou vecí.

Metódy špeciálno-pedagogickej starostlivosti:

diagnostika, reedukácia špecifických vývinových porúch učenia, individuálna a skupinová práca s deťmi (sexuálna výchova, prevencia agresívneho správania, koncentrácia pozornosti...), riadený rozhovor, pozorovanie, pozitívna motivácia, pozitívna spätná väzba, overovanie správania v škole, individuálne riešenie problémov, intervencie,...

Metódy psychologickej starostlivosti:

pozorovanie, rozhovor, diagnostika, hrová terapia, filiálna terapia, rodinná terapia so zameraním na vzťahovú väzbu, krízová intervencia, vedenie individuálnych a skupinových stretnutí, sprevádzanie, poradenstvo, prevencia sociálno-patologických javov, sexuálna výchova, KBT techniky,...

Externé:

Psychoterapia Trenčín

1. **Plánovanie a vyhodnocovanie výchovnej činnosti v samostatne usporiadaných skupinách**

Chod skupiny sa riadi stanoveným režimom dňa s obsahom na plnenie povinnosti, ranná činnosť- dodržiavanie osobnej hygieny, úprava izby, príprava raňajok, desiaty za spoluúčasti vychovávateľa, samostatný odchod do školy.

Po príchode z vyučovania prebieha príprava na vyučovanie na nasledujúci deň, výchovná činnosť, plnenie denných povinností (príprava olovrantu, večere, upratovanie priestorov kuchyne...)

Oddych, využitie osobného voľna. Následne príprava na večernú hygienu, spánok.

Počas voľných dní je režim dňa zameraný na relaxačné a rekreačné aktivity, ktoré sú plánované za spoluúčastí dieťaťa.

Dieťa sa zapája do chodu skupiny, je spolutvorcom jedálneho lístka, plánovaných aktivít.

V prípade prispôsobivého správania dieťaťa získava výhody vo forme osobného voľna, mobilného telefónu, sledovania TV, PC.

V prípade dlhodobého prispôsobivého správania dieťaťa získava výhody vo forme predĺženého osobného voľna, možnosti pobytu mimo zariadenia počas víkendu (kino, plaváreň, pizzeria, podľa dohody s vychovávateľom), možnosť brigády, tábory pre deti. Dlhšia večierka, dlhšie pozerať TV alebo byť na PC. Vecné ocenenie za prospech a správanie na konci školského roka.

V centre pracuje 9 vychovávateľov, ktorí sa jednotlivo špecializujú na priamu výchovnú prácu s dieťaťom, prostredníctvom výchovnej činnosti, využívajúc prvky dramatoterapie, muzikoterapie, ergoterapie. Taktiež sa zameriavame na aktívnu športovú činnosť, rozvoj finančnej gramotnosti, rozvoj sociálnych zručností.

Výchovná činnosť na samostatne usporiadanej skupine sa plánuje na obdobie 1 školského roka (september-jún). Výchovné činnosti s terapeutickým potenciálom podľa aktuálnych potrieb a vekového zloženia skupiny vykonáva vychovávateľ počas dennej služby. Uskutočňovanú výchovnú činnosť vyhodnocuje vychovávateľ štvrťročne.

Výchovné činnosti sú zahrnuté aj vo výchovnom pláne dieťaťa, ktorý si dieťa spolu s vychovávateľom plánuje aj vyhodnocuje 1x/mesačne.

1. **Rozsah vykonávania opatrení**

Počet hodín priameho výkonu na jedného zamestnanca pri výkone ambulantnej a terénnej formy: podľa individuálnych potrieb rodiny, zohľadňujúcu kvalitu poskytovaných služieb.

P: 12:00 – 15:00 /ambulantné opatrenia/

U: ambulantné a terénne opatrenia

S: ambulantné a terénne opatrenia

Š: ambulantné a terénne opatrenia

P: 8:00 – 11:00 /ambulantné opatrenia/

1. **Tvorba a vyhodnocovanie čiastkových plánov individuálneho plánu rozvoja osobnosti dieťaťa, tvorba a vyhodnocovanie individuálneho plánu odbornej práce s dieťaťom a jeho rodinou a plánu odbornej práce s plnoletou fyzickou osobou**

**Pobytová forma na základe rozhodnutia súdu:**

Do 2 týždňov od prijatia dieťaťa sa uskutoční pracovné stretnutie ÚPSVaR a Centra, kde sa zhodnotí v zmysle § 33 ods.1 možnosť NRS. Na stretnutí sa stanoví termín prípadovej konferencie, kde sa vytvorí plán sociálnej práce. Súčasť plánu tvoria termínované úlohy, pravidelné vyhodnocovanie minimálne jeden krát za pol roka, pri VO každé dva mesiace, zodpovedná osoba sociálny pracovník, OT.

Plán psychologickej starostlivosti je vypracovaný na každý rok, a to na základe odbornej psychodiagnostiky klienta alebo na základe úloh vyplývajúcich z prípadových konferencií. Plán sa vypracováva najdlhšie na obdobie jedného roka (od septembra do augusta nasledujúceho roka). Plán sa vyhodnocuje 2x ročne (január, august).

Plán špeciálnopedagogickej starostlivosti je vypracovaný na každý rok, a to na základe odbornej špeciálnopedagogickej diagnostiky klienta alebo na základe úloh vyplývajúcich z prípadových konferencií. Plán sa vypracováva najdlhšie na obdobie jedného roka (od septembra do augusta nasledujúceho roka). Plán sa vyhodnocuje 2x ročne (január, august).

Výchovný plán tvorí vychovávateľ spoločne s dieťaťom na obdobie jedného roka u detí s nariadenou ústavnou starostlivosťou. Úlohy pre celoročnú prácu sa dotýkajú nasledujúcich oblastí: vzdelávanie, správanie, pracovná výchova, záujmová činnosť, sociálne zručnosti, citová výchova, hospodárenie s financiami. Celoročné úlohy sa vyhodnocujú 1x ročne. Celoročné úlohy sú rozpracované do mesačných úloh v pláne a zároveň si dieťa mesačne úlohy vyhodnotí v spolupráci s vychovávateľom.

Deti s nariadeným výchovným opatrením majú stanovené úlohy na obdobie pobytu v zariadení s mesačným vyhodnocovaním.

V rámci prípravy mladých dospelých na osamostatnenie sa si mladý dospelý vypracováva v spolupráci so sociálnou pracovníčkou plán osamostatnenia, ktorý vyhodnocuje mesačne.

**Pobytová forma na základe dohody:**

Podľa § 47 ods. 3 centrum a orgán sociálnoprávnej ochrany detí a sociálnej kurately pripravia v spolupráci s rodičom dieťaťa, osobou, ktorá sa osobne stará o dieťa, a ak je to vzhľadom na vek a rozumovú vyspelosť dieťaťa možné aj s dieťaťom, plán vykonávania opatrení pobytovou formou pre dieťa vrátane zapojenia rodiča dieťaťa, osoby, ktorá sa osobne stará o dieťa, alebo iných blízkych osôb dieťaťa do vykonávania týchto opatrení v centre, ktorý je súčasťou dohody. Plán sa vyhodnocuje 1x/dva týždne.

**Ambulantná a terénna forma práce:**

Podľa § 59 ods. 5 centrum a orgán sociálnoprávnej ochrany detí a sociálnej kurately pripravia plán vykonávania opatrení ambulantnou formou alebo terénnou formou podľa odseku 1 písm. a) prvého bodu a tretieho bodu a písm. b) až d) v spolupráci s rodičom dieťaťa, osobou, ktorá sa osobne stará o dieťa, fyzickou osobou podľa § 44a, mladým dospelým podľa odseku 1 písm. d), iným centrom, a ak je to vzhľadom na vek a rozumovú vyspelosť dieťaťa možné aj s dieťaťom, ktorý je súčasťou dohody pred začatím vykonávania týchto opatrení.

1. **Podmienky pre záujmovú činnosť, športovú činnosť, kultúrnu činnosť, rekreačnú činnosť a prejavovania náboženského vyznania a viery**

Vlastné zdroje centra:

Park, workoutové ihrisko, futbalové ihrisko, trampolína, detské preliezačky - detská lanová dráha s húpačkou, posilňovňa, korčuliarska drahá, bežecká dráha, basketbalový kôš.

V blízkosti centra:

Fitness centrum, kino, turistické vychádzky, cyklistika, kúpalisko, vierovyznanie podľa voľby dieťaťa a rodiča.

ZUŠ Ilava, ZUŠ Dubnica nad Váhom, CVČ Ilava, Dubnica nad Váhom, Mestský futbalový klub Dubnica nad Váhom, Hokejový Klub Dubnica nad Váhom, Boxersky klub Dubnica nad Váhom, atletický krúžok Dubnica nad Váhom, Cyklistický krúžok Dubnica nad Váhom...

1. **Zabezpečenie zdravotnej starostlivosti deťom a plnoletým fyzickým osobám, pre ktoré sa vykonávajú pobytové opatrenia v centre:**

NsP Ilava, Mestská poliklinika Dubnica nad Váhom, špecialisti v Trenčíne a Považskej Bystrici

Pri nástupe dieťaťa do zariadenia je rodičom podpísaný generálny súhlas s poskytovaním zdravotnej starostlivosti dieťaťu v centre.

1. **Zabezpečenie školskej dochádzky a prípravy na povolanie**

V blízkosti centra sa nachádza sieť škôl: materské škôlky, základné a stredné školy, špeciálna základná škola, odborné učilište (Ilava, Dubnica nad Váhom, Ladce, Trenčín, Považská Bystrica), vysoké školy (Dubnica nad Váhom, Trenčín)

Centrum zabezpečuje plnenie školskej dochádzky len v školách s vyučovacím jazykom slovenským. Možnosť integrácie detí s poruchami učenia.

1. **Práva dieťaťa a plnoletej fyzickej osoby, pre ktoré sa vykonávajú opatrenia v centre**

V zariadení sa dodržiavajú práva dieťaťa:

-každé dieťa bez výnimky musí byť nositeľom týchto práv, bez rozdielu alebo diskriminácie na základe rasy, farby, pohlavia, jazyka, náboženstva, politického alebo iného presvedčenia, národného alebo sociálneho pôvodu, majetku, rodového alebo iného postavenia, či už jeho samého alebo jeho rodiny,

- každé dieťa v centre má príležitosti a možnosti na to, aby sa mohlo rozvíjať fyzicky, mentálne, morálne, duchovne a sociálne zdravým a normálnym spôsobom, v podmienkach slobody a dôstojnosti,

- dieťa od svojho narodenia musí mať právo na meno a štátnu príslušnosť,

- dieťa požíva výhody sociálneho zabezpečenia, má právo vyrastať a rozvíjať sa v zdraví; preto je mu poskytovaná osobitná starostlivosť a ochrana. Dieťa musí mať právo na primeranú výživu, bývanie, zotavenie a zdravotnícke služby,

- dieťaťu, ktoré je fyzicky, mentálne alebo sociálne postihnuté, je poskytované osobitné zaobchádzanie, výchova a starostlivosť, ktorú si vyžaduje jeho zvláštne postavenie,

- dieťa na plný a harmonický rozvoj svojej osobnosti potrebuje lásku a porozumenie, vyrastá

v starostlivosti a pod zodpovednosťou svojich vychovávateľov, a v každom prípade v ovzduší náklonnosti a morálneho aj materiálneho bezpečia,

-spoločnosť a verejné úrady sú povinné poskytovať zvýšenú a osobitnú starostlivosť deťom bez rodiny a deťom bez primeraných prostriedkov podpory,

-dieťa má právo získať vzdelanie, ktoré je bezplatné a povinné, prinajmenšom v elementárnych stupňoch. Je mu poskytnuté vzdelanie, ktoré bude zvyšovať jeho všeobecnú kultúrnu úroveň a umožni mu na základe rovnakých príležitostí rozvíjať svoje schopnosti, vlastný úsudok a zmysel pre morálnu i sociálnu zodpovednosť a stať sa platným členom spoločnosti. Najlepšie záujmy dieťaťa musia byť hlavnou zásadou tých, ktorí zodpovedajú za jeho vzdelanie a výchovu; táto zodpovednosť spočíva predovšetkým na jeho vychovávateľoch. Dieťa musí mať plnú príležitosť na hru a zábavu, ktoré by mali smerovať k rovnakým cieľom ako vzdelanie; spoločnosť a verejné úrady musia vyvíjať úsilie na podporu výkonu tohto práva,

- dieťa musí byť za každých okolností medzi prvými, komu bude poskytnutá ochrana a pomoc,

- dieťa musí byť chránené pred všetkými formami zanedbávania, krutosti a vykorisťovania. Nesmie byť predmetom obchodu v akejkoľvek forme. Dieťa nesmie byť prijaté do zamestnania pred dosiahnutím príslušného minimálneho veku; v nijakom prípade mu nesmie byť vnútené alebo dovolené vykonávať povolanie alebo zamestnanie, ktoré by mohlo škodiť jeho zdraviu alebo výchove, resp. prekážať v jeho fyzickom, duševnom alebo morálnom rozvoji,

- dieťa musí byť chránené pred praktikami, ktoré môžu povzbudzovať rasovú, náboženskú a akúkoľvek inú formu diskriminácie. Musí byť vychovávané v duchu porozumenia, znášanlivosti, priateľstva medzi národmi, mieru a všeobecného bratstva a plne si uvedomujúc, že svoju energiu i talent by malo venovať službe blížnym,

- dieťa má právo stretávať sa so svojou rodinou, príbuznými, kamarátmi a známymi.
Kontakt rodiča, iného príbuzného a s osobami, ku ktorým má dieťa blízky vzťah prebieha telefonickou, písomnou a osobnou formou na základe dohody na prípadovej konferencii.

Podmienky kontaktovania sa rodiča s dieťaťom: Ak rodič príde pod vplyvom omamných látok a alkoholu, príde znečistený alebo chorý, návšteva nebude umožnená,

-dieťa má možnosť vyjadriť názor na komunitách, prostredníctvom schránky dôvery, rozhovorom s kurátorkou (okrem pravidelných návštev v zariadení, aj na požiadanie dieťaťa o stretnutie s kurátorkou), prokurátor pravidelne vykonáva s deťmi rozhovory. Na nástenke v zariadení je telefonický kontakt na linku dôvery, webové adresy, letáky so zameraním na násilie na deťoch. Deti sa môžu prostredníctvom vlastných mobilných telefónov, internetu obrátiť na linku dôvery, verejného ochrancu práv, linku istoty, komisárku pre deti,

- dieťa má možnosť voľne odosielať a prijímať poštu. Mobilný telefón má dieťa pri sebe za predpokladu, že ním neruší ostatné deti počas prípravy na vyučovanie a večerný kľud,

- dieťa, pre ktoré je v centre vykonávané pobytové opatrenie súdu, má právo stretávať sa s rodičom, ak nebolo rozhodnutím súdu ustanovené inak. Centrum, orgán sociálnoprávnej ochrany detí a sociálnej kurately a obec poskytujú dieťaťu a jeho rodičovi pomoc na uľahčenie priebehu stretnutí, na rozvoj a úpravu ich vzájomných vzťahov a na úpravu ich rodinných pomerov.

1. **Povinnosti dieťaťa alebo plnoletej fyzickej osoby, pre ktoré sa vykonávajú opatrenia v centre**

**Povinnosti dieťaťa:**

-dieťa dodržiava režim dňa,

-dbá na dodržiavanie stanoveného času budíčka, vetrania miestnosti, lôžkovín, osobnej hygieny, upratania izby a osobných vecí, zabezpečenia včasnej prípravy raňajok, príchodu na raňajky, stolovania, odchodu do školy podľa vyučovania v daný deň,

-dodržiava plnenie dopoludňajších, popoludňajších a večerných povinností,

-dodržiava vhodnú a slušnú komunikáciu s výchovnými pracovníkmi, zamestnancami centra

 a ostatnými deťmi,

-vyvaruje sa agresívneho správania sa, nedovoleného fajčenia alebo inej svojvoľnej činnosti, ktorá by narúšala chod skupiny,

-dbá na pravidelnú dochádzku do školy, podľa svojich schopností a možností sa snaží dosahovať čo najlepšie vyučovacie výsledky, slušne sa správa v škole i na verejnosti,

-dbá na včasný príchod zo školy podľa školského vyučovania alebo záujmovej činnosti, zmenu času návratu zo školy a dôvod oznámi vopred službukonajúcemu vychovávateľovi,

-pravidelne sa zúčastňuje na činnosti krúžkov v rámci záujmovej činnosti,

-na školské vyučovanie sa pripravuje samostatne, samostatne si pripraví školské pomôcky podľa školského vyučovania na nasledujúci deň,

-podľa potreby pomôže s nákupom, alebo inou pracovnou činnosťou, ktorú treba vykonať v rámci skupiny alebo centra,

-aktívne sa zúčastňuje na skupinovej činnosti, večernej komunite, dodržiava príchod z osobného voľna na skupinu, dodržiava večernú osobnú hygienu, večierku,

-plní si pracovné povinnosti v kuchyni, pri upratovaní skupiny, ostatných priestorov a areálu

 centra.

**Povinnosti rodiča:**

Pri stretnutí s dieťaťom dodržať čas, miesto a spôsob návštevy, musí byť čistý, triezvy, nesmie byť pod vplyvom návykových látok a alkoholu.

V prípade podozrenia požitia návykových látok a agresívnych prejavov rodiča voči dieťaťu alebo voči zamestnancovi centra bude návšteva ukončená, môže byť privolaná hliadka PZ.

Ak rodič príde znečistený alebo chorý, návšteva nebude umožnená. Návštevu rodiča, iného zákonného zástupcu, príbuzného alebo fyzickej osoby blízkej dieťaťu schvaľuje riaditeľka centra, v jej neprítomnosti vedúca úseku starostlivosti o dieťa alebo sociálna pracovníčka centra.

V prípade, že je obmedzená realizácia styku rodičov s maloletými deťmi v zmysle rozhodnutia súdu, návštevy sú umožňované v zmysle daného rozhodnutia.

Pravidlá kontaktu sa dohadujú vopred na prípadovej konferencii, ak ich rodič poruší, návšteva bude ukončená.

Každá návšteva v centre musí byť ohlásená minimálne dva dni vopred.

Ak návšteva negatívne vplýva na prežívanie a správanie dieťaťa umiestneného v centre, riaditeľka následné návštevy nepovolí.

Ak je to v záujme dieťaťa nevyhnutné, centrum určí, že sa návšteva uskutoční len za prítomnosti určeného zamestnanca centra.

Centrum dohodne s rodičom dieťaťa a s dieťaťom, ktoré je schopné vyjadriť svoj názor, miesto, čas, rozsah a spôsob stretávania sa, s prihliadnutím na potreby dieťaťa a možnosti a schopnosti rodiča dieťaťa. Ak je to v záujme dieťaťa nevyhnutné, centrum je oprávnené

1. určiť, že rodič dieťaťa sa nemôže stretnúť s dieťaťom; dôvod takéhoto určenia musí byť zaznamenaný v spisovej dokumentácii dieťaťa a musí byť oznámený súdu a orgánu sociálnoprávnej ochrany detí a sociálnej kurately na účel hodnotenia účinnosti pobytového opatrenia súdu,
2. určiť, že rodič dieťaťa sa môže stretnúť s dieťaťom
3. len za prítomnosti zamestnanca centra, ktorý môže poskytnúť dieťaťu a rodičovi potrebnú pomoc na uľahčenie priebehu stretnutí,
4. len v centre, ktoré na tento účel utvára vhodné podmienky,
5. mimo centra, v územnom obvode obce, v ktorej je sídlo centra alebo sa nachádza organizačná zložka centra, v ktorej je dieťa umiestnené,
6. na inom mieste vhodnom alebo vytvorenom na účel stretávania sa dieťaťa s jeho rodičom,
7. umožniť dieťaťu pobyt s rodičom mimo centra.

Ak centrum umožnilo dieťaťu pobyt mimo centra a dieťa sa v určenom čase do centra nevrátilo, centrum je povinné bezodkladne vyzvať rodiča dieťaťa, aby do 24 hodín od vyzvania zabezpečil návrat dieťaťa do centra (pobytová forma na základe rozhodnutia súdu).

Kontakty detí s rodinou umiestnených v PR prebiehajú po dohode s pracovníkmi centra výlučne na pôde centra, taktiež za prítomnosti PR, ak je to účelné.

Rodič je povinný hradiť úhradu za vykonávanie opatrení v stanovenej výške za aktuálny kalendárny mesiac najneskôr do posledného dňa daného mesiaca. Úhrada za vykonávanie opatrení pobytovou formou pre dieťa umiestnené v centre na písomnú dohodu s rodičom dieťaťa alebo osobou, ktorá sa osobne stará o dieťa (§61 odst. 6 zákona č. 305/2005 Z.z.)sa určuje vo výške 1/30 zo sumy prídavku na dieťa, (1/30 € x počet dní pobytu).

Rodič je povinný sa bezodkladne dostaviť za sociálnym pracovníkom CDR, ak mu bude známa skutočnosť, ktorá nasvedčuje tomu, že nie je schopný do tohto stanoveného dátumu vykonať úhradu a dohodnúť si s ním podmienky vyrovnania vzniknutých pohľadávok – splátkový kalendár.

**Povinnosti mladého dospelého:**

- je povinný dodržiavať dohodu o bývaní,

- je povinný ohlásiť prijatie návštevy v garzonke riaditeľke centra, v jej neprítomnosti vedúcej úseku starostlivosti o dieťa, resp. sociálnej pracovníčke,

- počas bývania v garzonke mimo areál centra, mladý dospelý návštevu neohlasuje. Mladý dospelý zodpovedá za svoju návštevu v garzonke v plnom rozsahu.

1. **Použitie výchovných prostriedkov**

Centrum má vypracovaný interný materiál s vypracovanými situáciami, z ktorých sa vyvodzujú logické dôsledky.

Taktiež má centrum vypracovaný hodnotiaci systém, v rámci ktorého dieťa získava pozitívne a negatívne hodnotenie správania, na základe ktorého získava, resp. stráca výhody. Hodnotiaci systém sa uplatňuje u detí so závažnými výchovnými problémami a u detí, u ktorých prebieha vstupná diagnostika.

Z výchovných dôvodov môže vychovávateľ krátiť dieťaťu vreckové v zmysle zákona č. 305/2005 Z.z.

Návrh na krátenie vreckového odovzdá vychovávateľ v príslušnom mesiaci najneskôr v posledný pracovný deň v mesiaci sociálnej pracovníčke. V návrhu musí byť odôvodnenie krátenia vreckového. Rozdiel medzi výškou vreckového a kráteného vreckového vyplatí sociálna pracovníčka nasledujúci mesiac.

Centrum poskytne vreckové v mesačnej výške zníženej o prepočítanú dennú výšku vreckového za každý deň, ktorý sa dieťa zdržiavalo úmyselne bez súhlasu mimo centra.

Dôsledky za nedodržiavanie povinností sú:

Pri nesúhlase dieťaťa, MD s uloženým dôsledkom má dieťa možnosť obrátiť sa na riaditeľku centra, sociálne pracovníčky, OT centra, schránku dôvery. Následne je dôsledok prehodnocovaný na konzultáciách, kde je prítomná riaditeľka, sociálne pracovníčky, OT centra a vychovávateľ zo skupiny.

|  |  |
| --- | --- |
|  Správanie sa dieťaťa | **Dôsledok** |
| Dieťa nedokončí zadanú úlohu (povinnosti) a chce pozerať TV, alebo svojvoľne začne sledovať TV | Nedovolíme mu sledovať TV, najskôr musí dokončiť zadanú úlohu |
| Dieťa nedokončí zadanú úlohu (povinnosti) a chce čerpať osobné voľno (na skupine, mimo skupiny) | Osobné voľno bude čerpať až po splnení úlohy |
| Dieťa príde svojvoľne neskoro zo školy (po skončení prípravy na vyučovanie alebo tesne pred jej skončením ) | V PNV pokračuje v čase osobného voľna  |
| Dieťa sa nevhodne oblieklo do školy, von ... | Neopustí priestory skupiny pokiaľ sa neoblečie vhodnejšie, ak neuposlúchne v ten deň bez osobného voľna |
| Dieťa zostalo v centre – je choré (dožaduje sa pohybu vonku) | Keďže je choré musí zostať v posteli, nesmie opustiť priestory skupiny, pri opakovanom opustení skupiny sa priestupok klasifikuje ako útek s dôsledkom krátenia vreckového v danom mesiaci |
| Dieťa sa počas PNV pripravilo nedostatočne na vyučovanie | Ak nesplní PNV, zákaz čerpania osobných výhod, v PNV pokračuje počas osobného voľna |
| Dieťa nedodržalo čas večierky (vyrušuje spolubývajúcich, počúva hudbu, vykrikuje, behá po skupine, chce sledovať alebo sleduje TV) | Nasledujúci deň skrátená večierka |
| Dieťa nedodrží čas príchodu z osobného voľna  | Nasledujúci deň bez osobného voľna |
| Dieťa sa vulgárne vyjadruje alebo nevhodne správa (je hlučné, šaškuje, obťažuje ostatné deti, má nemiestne poznámky) | Nevenovanie pozornosti požiadavkám dieťaťa |
| Dieťa má výbuchy zlosti  | Zadáme hranicu správania, dočasne izolujeme od ostatných detí a pomôžeme dieťaťu upokojiť sa, ak výbuchy zlosti pokračujú voláme 112 |
| Dieťa odmietne splniť zadanú úlohu, alebo ju splní s oneskorením a dožaduje sa čerpania výhod | V ten deň bez osobných výhod |
| Dieťa necháva veci po skupine alebo areáli DeD (tanier, šálka, oblečenie, lopta ...) | Veci vezmeme a dočasne odložíme  |
| Dieťa je prichytené pri fajčení alebo je evidentné že fajčilo v priestoroch skupiny | Zápis, v ten deň bez osobných výhod |
| Dieťa poškodzuje cudzie veci, nábytok, ... | Osobne sa zúčastní na oprave poškodených vecí |
| Dieťa úmyselne poškodzuje alebo stráca vlastné veci, ošatenie... | Veci sa mu nenahradia |
| Dieťa nevykoná osobnú hygienu(odmieta,klame, že osobnú hygienu vykonalo) | Individuálny rozhovor, motivácia |
| Dieťa má opakovane neporiadok v skrini, písacom stole, na izbe...  | Ak dieťa v stanovenom čase zistené nedostatky neodstráni stráca nárok na čerpanie osobných výhod |
| Dieťa bez vedomia a dovolenia vychovávateľaopustilo skupinu alebo areál centra | Priestupok sa klasifikuje ako útek s dôsledkom krátenia vreckového v danom mesiaci, nasledujúci deň bez osobného voľna |
| Dieťa nesplnilo večerné pracovné povinnosti | Večer bez osobných výhod, v nasledujúci deň si pracovné povinnosti zopakuje |
| Dieťa demonštratívne ukazuje svoju neschopnosť, aby nemuselo robiť pridelenú činnosť, alebo aby mu ostatní pomáhali  | Pokiaľ nedokončí pridelenú prácu, neumožniť ďalšiu činnosť resp. čerpať osobné výhody |
| Dieťa v rámci skupiny, CDR nedovolene zoberie nejakú vec, peniaze, potraviny, ... | Dieťa sa ospravedlní, podľa závažnosti určitú dobu bez osobných výhod  |
| Dieťa nedovolene zoberie v obchode tovar, v obchode to nezistia, vedia o tom len deti a my | Dieťa sa v našej prítomnosti ospravedlní, vráti tovar |
| Dieťa nestihlo pripraviť raňajky,..., neupratalo kuchyňu, alebo službu v kuchyni urobilo povrchne | Služba v kuchyni aj na nasledujúci deň |
|  |  |

1. **Spôsob poskytovania vreckového**

Vreckové sa poskytuje:

* dieťaťu s nariadenou ústavnou starostlivosťou
* dieťaťu umiestneného na neodkladné opatrenie, výchovné opatrenie
* mladému dospelému, ktorý sa dennou formou štúdia pripravuje na budúce povolanie

Vreckové vypláca sociálna pracovníčka prvý pracovný deň v mesiaci.

Vychovávateľ príslušnej skupiny mu ho vyplatí v týždňových intervaloch vždy v prvý deň v týždni po dohode s dieťaťom.

Nakladanie s vreckovým je zahrnuté vo výchovnom pláne dieťaťa a pláne osamostatňovania sa mladého dospelého.

1. **Postup v rizikových situáciách**

**Úteky**

Ak dieťa opustí centrum bez súhlasu, centrum je povinné hlásiť túto skutočnosť bezodkladne najbližšiemu útvaru policajného zboru, následne rodičom dieťaťa, súdu, ktorý nariadil nad dieťaťom ústavnú starostlivosť, neodkladné opatrenie alebo uložil výchovné opatrenie a orgánu sociálnoprávnej ochrany a sociálnej kurately.

Ak centrum umožnilo dieťaťu pobyt mimo centra a dieťa sa v určenom čase do centra nevrátilo, centrum je povinné hlásiť túto skutočnosť bezodkladne najbližšiemu útvaru policajného zboru, následne rodičom dieťaťa, súdu, ktorý nariadil nad dieťaťom ústavnú starostlivosť, neodkladné opatrenie alebo uložil výchovné opatrenie a orgánu sociálnoprávnej ochrany a sociálnej kurately.

Ak centrum umožnilo dieťaťu pobyt mimo centra za účelom návštevy rodiča, príbuzného alebo blízkej osoby dieťaťa a  dieťa sa v určenom čase do centra nevrátilo, centrum je povinné bezodkladne, najneskôr do 24 hodín vyzvať osoby, ktorým bol umožnený pobyt dieťaťa v ich rodine, aby zabezpečili návrat dieťaťa do centra. Ak sa dieťa ani v určenom čase do centra nevráti, centrum je povinné hlásiť túto skutočnosť bezodkladne najbližšiemu útvaru policajného zboru, následne rodičom dieťaťa, súdu, ktorý nariadil nad dieťaťom ústavnú starostlivosť, neodkladné opatrenie alebo uložil výchovné opatrenie a orgánu sociálnoprávnej ochrany a sociálnej kurately.

Za útek sa považuje, ak dieťa:

* Opustí budovu centra a areál centra bez súhlasu službukonajúceho vychovávateľa
* Ak sa dieťa nevráti späť do centra v určenom čase z návštevy, z osobného voľna, zo školy, zo záujmového krúžku

Ak sa dieťa základnej školy alebo špeciálnej základnej školy nevráti v určenom čase zo školy alebo zo záujmového krúžku a ani následným autobusom, pred hlásením úteku vychovávateľ preverí:

* Či dieťa nezmeškalo autobus
* Či nemalo v škole povinnosti po skončení vyučovania
* Či odišlo načas zo školy alebo zo záujmového krúžku
* Informácie zisťuje od vyučujúceho, od vedúceho krúžku

Po vyčerpaní uvedených možností, službukonajúci vychovávateľ ohlási túto skutočnosť najbližšiemu policajnému zboru a vyplní predpísané tlačivo poskytnuté policajným zborom.

Sociálna pracovníčka nasledujúci deň oznámi útek dieťaťa rodičom dieťaťa, súdu, ktorý nariadil nad dieťaťom ústavnú starostlivosť, neodkladné opatrenie alebo uložil výchovné opatrenie a orgánu sociálnoprávnej ochrany a sociálnej kurately.

Dieťa navštevujúce strednú školu, odborné učilište, stredné odborné učilište je povinné svoje zdržanie oznámiť vychovávateľovi, na ktorého má kontakt, pokiaľ nemá kontakt priamo na službukonajúceho vychovávateľa, ten následne informuje službukonajúceho vychovávateľa.

Pokiaľ si dieťa navštevujúce strednú školu, odborné učilište, stredné odborné učilište túto povinnosť nesplní, vychovávateľ postupuje ako u dieťaťa základnej školy.

Časová tolerancia príchodu zo školy u dieťaťa strednej školy, umiestneného vo všetkých skupinách je 120 minút.

Časová tolerancia príchodu zo školy u dieťaťa základnej školy, umiestneného vo všetkých skupinách je 60 minút.

**Komunikácia**

Dieťa a mladý dospelý má právo vyjadriť svoj názor, podávať návrhy, pripomienky, nesúhlas svojim vychovávateľom na skupinových komunitách, odbornému tímu alebo riaditeľke centra na spoločných komunitách, príp. písomnou formou cez schránku dôvery.

Dieťa a mladý dospelý je povinný upozorniť riaditeľku centra na negatívne javy v centre, ako zo strany detí, tak zo strany dospelých.

**Vážne nezhody medzi deťmi**

Vážne nezhody medzi deťmi sú riešené na skupinovej komunite so službukonajúcim vychovávateľom, ak nedôjde k náprave nasleduje komunita s OT za účasti riaditeľa s cieľom hľadania riešenia vzniknutej situácie so zapojením všetkých zainteresovaných, vyvodenie dôsledkov.

**Vážne nezhody medzi deťmi a zamestnancami centra:**

Individuálny rozhovor dieťaťa a dotknutého zamestnanca s OT, riaditeľkou centra, hľadania riešenia vzniknutej situácie so zapojením všetkých zainteresovaných, vyvodenie dôsledkov.

**Telesné tresty**

V centre je zakázané používať telesné tresty

* zamestnancom voči deťom
* mladým dospelým voči deťom

**Hrubé spolunažívanie**

Za hrubé porušenie spolunažívania týkajúce sa detí, mladých dospelých a zamestnancov v centre sa považuje:

* vulgárne vyjadrovanie sa detí, mladých dospelých a zamestnancov
* fyzické napadnutie sa navzájom detí, mladých dospelých a zamestnancov
* prejavy rasovej neznášanlivosti
* prejavy všetkých druhov diskriminácie
* príchod do zariadenia pod vplyvom alkoholu a iných omamných látok, do zariadenia ich prinášať a ponúkať ich maloletým.
* fajčenie mimo vyhradeného priestoru
* psychické a fyzické týranie
* pohlavné a sexuálne zneužívanie
* šikanovanie
* osočovanie, ohováranie a podceňovanie
* neposkytnutie  prvej pomoci
* zatajenie zistených skutočností, ktoré môžu:
	+ Ohroziť vývin dieťaťa
	+ Poškodiť meno centra
	+ Ohroziť zdravie a život detí, mladých dospelých a zamestnancov
	+ Spôsobiť ujmu na majetku centra
	+ Viesť k zneužitiu sponzorskej pomoci
* Pod hrozbou trestu zakazovať, oznámiť riaditeľke centra zistené skutočnosti
* Krádeže
* Rozdávanie, predávanie, vymieňanie majetku, inventáru, ošatenia a obuvi
* Pod hrozbou trestu mámiť peniaze, sladkosti, darčeky alebo iné veci
* Navádzanie na páchanie a páchanie trestnej činnosti
* Ohrozovať morálku detí nevhodnou literatúrou, filmom, pornografiou, zverejňovaním informácií na internete za účelom nekalého obchodu a zisku

**Poskytnutie prvej pomoci**

Ak je svedkom úrazu, straty vedomia dieťaťa, toto dieťa poskytne prvú pomoc okamžitým privolaním akejkoľvek dospelej osoby. Ak je dieťa so zraneným dieťaťom mimo dosahu dospelých a má pri sebe mobil, privolá pomoc na č. 112.

Ak je dieťa svedkom záchvatu zúrivosti iného dieťaťa, okamžite odíde z jeho blízkosti a okamžite  privolá pomoc dospelej osoby. Ak je dieťa s dieťaťom so záchvatom zúrivosti mimo dosahu dospelých a má pri sebe mobil, privolá pomoc na č. 112.

Službukonajúci zamestnanec pri záchvate zúrivosti dieťaťa, okamžite stiahne do bezpečia ostatné deti, zúriace dieťa sa snaží upokojiť a dostať ho z priestoru, v ktorom má možnosť zraniť seba alebo iných a privolá pomoc na č. 112.

 **22.** **Príprava na profesionálne vykonávanie náhradnej starostlivosti**

**Všeobecné východiská**

 Centrum pre deti a rodinu zabezpečuje prípravu na profesionálne vykonávanie náhradnej starostlivosti (ďalej len ,,príprava“) a zároveň poskytuje záujemcom všetky informácie súvisiace s prípravou .

 Základné podmienky, rozsah a obsah prípravy sú upravené Zákonom č. 305/2005 Z. z. o sociálnoprávnej ochrane detí a so sociálnej kuratele a o zmene a doplnení niektorých zákonov v znení neskorších prepisov (ďalej len „ zákon č. 305/2005 Z. z.“) a Vyhláškou č. 103/2018 Z. z. Ministerstva práce, sociálnych vecí a rodiny SR, ktorou sa vykonávajú niektoré ustanovenia zákona č. 305/2005 Z. z.

 Profesionálna náhradná rodina (ďalej len „PNR“) je súčasťou organizačnej štruktúry Centra pre deti a rodiny (ďalej len „centrum“), v ktorom sa vykonávajú opatrenia sociálnoprávnej ochrany detí a sociálnej kurately.

 Centrum vykonáva pobytové opatrenia súdu v PNR, ktorá poskytuje starostlivosť ustanovenému počtu detí a mladých dospelých v rodinnom dome alebo v byte, ktorého je PNR vlastníkom, spoluvlastníkom, nájomcom alebo spoločným nájomcom (§ 51 ods. 1).

 Vykonávanie pobytového opatrenia súdu v PNR má prednosť pred jeho vykonávaním v samostatne usporiadanej skupine (§51 ods. 4).

 V PNR zabezpečujú starostlivosť o deti a mladých dospelých manželia, ktorí sú zamestnancami centra, alebo fyzická osoba, ktorá je zamestnancom centra.

CDR na žiadosť záujemcu o vykonanie prípravy do 14 dní písomne zašle stanovisko.

**Profil profesionálneho náhradného rodiča**

 Záujemca o prípravu na profesionálne vykonávanie náhradnej starostlivosti (ďalej len ,,záujemca“) na základe svojej motivácie po absolvovaní prípravy dočasne poskytne svoje domáce a rodinné prostredie dieťaťu, ktoré je v centre umiestnené na základe rozhodnutia súdu, s cieľom naplniť jeho individuálne potreby vzhľadom na aktuálnu životnú situáciu, v ktorej sa nachádza.

 PNR je povinný splniť ustanovený kvalifikačný predpoklad a absolvovať prípravu v ustanovenom rozsahu, ktorej súčasťou je písomné zhodnotenie tejto prípravy. Ak starostlivosť o deti v PNR zabezpečujú manželia, ktorí sú zamestnancami centra, ustanovený kvalifikačný predpoklad musí spĺňať aspoň jeden z manželov. Na manžela alebo manželku fyzickej osoby, ktorá je zamestnancom centra sa vzťahuje zákonom stanovený rozsah prípravy a bezúhonnosť v rozsahu aká platí pre fyzickú osobu, ktorá má záujem stať sa pestúnom alebo osvojiteľom ( § 39 ods. 4).

**Hlavným poslaním profesionálneho náhradného rodiča** je naplniť jednu zo základných potrieb dieťaťa, a to potrebu blízkej osoby, s ktorou si dieťa vytvorí vzájomné puto – láskyplný vzťah. Samotná rola PNR je zložitá a nesie v sebe spojenie roly rodič a roly profesionál – vychovávateľ. V niektorých situáciách prevažuje jedno, inokedy zase druhé. Je ťažké definovať, aký je ten správny pomer medzi rolou rodiča a rolou profesionála. Snaha o vyváženie obidvoch rolí je súčasťou obsahu prípravy na vykonávanie PNR.

**Aby sa záujemca mohol stať PNR musí spĺňať:**

1.) Určité kvalifikačné predpoklady pre zabezpečenie starostlivosti o dieťa a to najmenej (Vyhláška č. 103/2018 Z. z., § 15 ods.1):

1. nižšie stredné odborné vzdelanie, alebo stredné odborné vzdelanie,
2. úplné stredné všeobecné vzdelanie alebo úplné stredné odborné, vzdelanie, ak sa zabezpečuje starostlivosť o dieťa, ktoré vyžaduje zvýšenú starostlivosť z dôvodu, že bolo týrané, sexuálne zneužívané alebo bol na ňom spáchaný trestný čin ohrozujúci jeho priaznivý psychický vývin, fyzický vývin alebo sociálny vývin.

2.) Rozsah prípravy na vykonávanie PNR je:

1. 60 hodín, ak záujemca ukončil úplné stredné vzdelanie,
2. 80 hodín, ak záujemca ukončil stredné vzdelanie,
3. najmenej 21 hodín nácviku praktických zručností podľa § 16 ods. 1 písm. b), ak ide o:
4. zamestnanca centra, ktorý bol členom odborného tímu podľa § 5 alebo ktorý zabezpečoval starostlivosť o deti nepretržite najmenej tri roky,
5. manžela profesionálneho náhradného rodiča a starostlivosť v profesionálnej náhradnej rodine zabezpečuje len jeden z manželov.

Za povolenú neúčasť sa považuje max. 10 percent z celkového počtu hodín prípravy, ktorá musí byť zdokladovaná (napr. PN, lekárske vyšetrenia, úmrtie v rodine a pod.) Manžel/ka záujemcu je povinný/á zúčastniť sa daného počtu hodín, inak prípravu neabsolvoval.

Obdobný postup odporúčame uplatniť aj voči partnerovi záujemcu, s ktorým žije v spoločnej domácnosti.

**Organizačné podmienky prípravy**

 Prípravu na profesionálne vykonávanie náhradnej starostlivosti zabezpečuje centrum bez úhrady /náklady spojené s dopravou, stravovaním, ubytovaním a iné si záujemca zabezpečuje z vlastných zdrojov/.

Centrum zriaďuje tím na prípravu fyzickej osoby, ktorá má záujem stať sa profesionálnym náhradným rodičom, v zložení:

* najmenej jeden psychológ s ukončeným vysokoškolským vzdelaním druhého stupňa v študijnom odbore psychológia (Vyhláška č. 103/2018 Z. z., § 16 ods. 3),
* najmenej jeden sociálny pracovník s ukončeným vysokoškolským vzdelaním druhého stupňa v študijnom odbore sociálna práca, resp. špeciálny pedagóg s ukončeným vysokoškolským vzdelaním druhého stupňa v študijnom odbore špeciálna pedagogika, liečebná pedagogika,
* k vyššie uvedenému realizačného tímu môžu byť prizvaní aj iní odborníci, (napr. profesionálny náhradný rodič, vychovávateľ centra, prípadne iní odborníci, ktorí nie sú zamestnancami centra),
* riaditeľ centrá určí koordinátora prípravy, ktorý manažuje celý proces prípravy.

**Povinná dokumentácia**

* Dohoda o realizovaní prípravy na profesionálne vykonávanie náhradnej starostlivosti, uzatvorená medzi centrom a záujemcom.
* Súhlas so spracovaním osobných údajov.
* Podrobnejší obsah prípravy a informácie o podmienkach vykonania prípravy na profesionálne vykonávanie náhradnej starostlivosti.
* Prezenčná listina a výkaz /odpočet úloh za daný časofond/.
* Zhodnotenie prípravy, ktoré je vypracované po ukončení prípravy.

**Obsah prípravy**

1. Príprava na profesionálne vykonávanie náhradnej starostlivosti v centre zahŕňa:
	1. poskytnutie základných informácií o:
		1. právnych predpisoch upravujúcich oblasť  sociálnoprávnej ochrany detí a sociálnej kurately a rodinnoprávnych vzťahov a ďalších všeobecne záväzných právnych predpisoch súvisiacich s vykonávaním profesionálnej náhradnej starostlivosti,
		2. výchovných opatreniach, náhradnej starostlivosti a osvojení,
		3. psychickom vývine, fyzickom vývine a sociálnom vývine dieťaťa a potrebách dieťaťa,
		4. o potrebách a špecifikách starostlivosti o dieťa, ktoré je obeťou trestného činu obchodovania s ľuďmi, alebo ktoré je týrané, sexuálne zneužívané alebo sa vykonávajú opatrenia na overenie miery ohrozenia dieťaťa týraním, sexuálnym zneužívaním alebo iným činom ohrozujúcim jeho život, zdravie, priaznivý psychický vývin, fyzický vývin alebo sociálny vývin v rozsahu najmenej 16 hodín z celkového počtu hodín určených na poskytnutie základných informácií,
		5. právach dieťaťa,
		6. právach a povinnostiach profesionálneho náhradného rodiča.
	2. nácvik praktických zručností vo výchovnej práci s deťmi v rozsahu najmenej 50 % z celkového počtu hodín prípravy na vykonávanie profesionálnej náhradnej starostlivosti zameraný na:
		1. identifikáciu vývinových potrieb dieťaťa,
		2. vzťahovú väzbu, citové pripútanie a separáciu dieťaťa,
		3. prispôsobenie sa zmene v rodine profesionálneho náhradného rodiča,
		4. komunikačné zručnosti,
		5. rozvoj výchovných zručnosti,
		6. riešenie záťažových situácií v rodine,
		7. spoluprácu v tíme odborníkov.
2. Po ukončení prípravy centrum vypracuje zhodnotenie prípravy v písomnej podobe, ktorého súčasťou je najmä:

a) zhodnotenie záujmu fyzickej osoby o získanie informácií podľa odseku 1 písm. a) a zhodnotenie spolupráce pri nácviku podľa odseku 1 písm. b) počas prípravy na profesionálne vykonávanie náhradnej starostlivosti,

b) zhodnotenie motivácie fyzickej osoby na profesionálne vykonávanie náhradnej starostlivosti,

c) záver, či fyzická osoba absolvovala alebo neabsolvovala prípravu na profesionálne vykonávanie náhradnej starostlivosti.

V prípade, že záujemca/fyzická osoba ukončí prípravu v jej priebehu, písomné zhodnotenie sa nevypracuje vôbec.

**Ďalšie informácie k príprave PNR**

* Odporúčaný počet záujemcov/fyzických osôb o prípravu na vykonávanie PNR:
* 5-12 osôb.
* Dĺžka trvania prípravy:
* ukončenie najneskôr do 3 mesiacov /časový fond 60 resp. 80 hodín/ od kedy začala príprava.
* Odporúčaný pomer k rozvrhnutiu časofondu:
* poskytnutie základných informácií – 40 %,
* nácvik praktických zručností – 60 %
* Pri uzavretí Dohody o realizácii prípravy sa záujemcovi poskytne podrobnejší obsah prípravy a metodická príručka pre profesionálneho náhradného rodiča.
* Záujemca o prípravu na PVNS bude zaradený do najbližšej realizovanej prípravy.

**Harmonogram prípravy na vykonávanie profesionálnej náhradnej starostlivosti počas kalendárneho roka**

Centrum pre deti a rodiny Ilava-Klobušice bude realizovať prípravu na vykonávanie profesionálnej náhradnej starostlivosti 2 x ročne, a to:

* od 15.04. do 30.06. v danom kalendárnom roku (prihlášky je potrebné zaslať najneskôr do 01.04.);
* od 15.10. do 15.12. v danom kalendárnom roku (prihlášky je potrebné zaslať najneskôr do 01.10.).

CDR Ilava-Klobušice realizuje prípravu na profesionálne vykonávanie náhradnej starostlivosti v spolupráci s CDR Púchov a CDR Bytča.

 Príprava na vykonávanie profesionálnej náhradnej starostlivosti sa v týchto termínoch bude realizovať v prípade dostatočného počtu prihlásených záujemcov.

**Aktualizácia programu dňa 10.10.2019:**

**Bod č. 3** – úprava a doplnenie paragrafu /výkon opatrení/

**Bod č. 18** – povinnosti rodiča /platba/

**Aktualizácia programu dňa 21.02.2020:**

**Bod č. 22** – príprava na vykonávanie PNR

**Aktualizácia programu dňa 25.3.2021:**

**Bod č. 3** – doplnenie paragrafu /výkon opatrení/

**Bod č. 22** – doplnenie prípravy na PVNS

**Aktualizácia programu dňa 26.4.2021:**

**Bod č. 3** – doplnenie hodín

**Bod č. 4 –** cieľová skupina

**Bod č. 7** – priestory centra

**Bod č. 12** – rozsah vykonávania opatrení

**Aktualizácia programu dňa 4.4.2022:**

**Bod č. 22** – zaslanie odpovede na žiadosť, zaslanie prihlášky

**Aktualizácia programu dňa 23.11.2023:**

**Bod č. 3** – doplnenie min. počtu hodín /terén, ambulancia/